recursal/SuperWikiNEXT-32B huggingface dataset:
**தைவான் தொலைக்காட்சி நாடகம்** அல்லது **தாய்வான் நாடகம்** என்பது தைவான் நாட்டில் மாண்டரின் மொழியில் தயாரிக்கப்படும் ஒரு தொலைக்காட்சி பொழுதுபோக்கு அம்சம் ஆகும். இங்கு தயாரிக்கப்படும் தொடர்கள் இளைஞர்களைக் கவரும் விதமாக காதல், விளையாட்டு, இளமை பருவம் போன்ற வகையான தொடர்களை 10 முதல் 14 வரையான அத்தியாயங்களுடன் 1 மணி நேர அளவில் ஒளிபரப்பு செய்யப்படுகின்றது. "தைவானிய நாடகம்" என்ற சொல் பொதுவாக தைவானின் குறுந்தொடர்களுக்குப் பயன்படுத்தப்படுகிறது.

தைவானிய நாடகங்கள் பொதுவாக மற்ற தொலைக்காட்சி நாடகங்களை விட காதல் மீது அதிக கவனம் செலுத்துகின்றன. அதோடு குற்ற நாடகம், காவல் நாடகம், வழக்கறிஞர் நாடகம் மற்றும் மருத்துவர் நாடகம் போன்ற வகை நாடகங்களும் எடுக்கப்படுகின்றது. தைவானிய நாடகங்கள் பல நெடுந்தொடர்கள் மற்றும் பிரைம் டைம் நாடகங்களைக் காட்டிலும் குறைவான வன்முறை மற்றும் பாலியல் உள்ளடக்கங்களைக் கொண்டிருக்கின்றன. பல பிரபலமான தைவானிய நாடகங்கள் ஜப்பானிய மங்காவை அடிப்படையாகக் கொண்டவை, குறிப்பாக ஷாஜோ மங்காவைப் பயன்படுத்துகின்றன, இருப்பினும் சில சீனென் மங்காக்கள் நாடகங்களாகவும் எடுக்கப்படுகின்றது.தைவானிய நாடகங்களில் உள்ள நடிகர்கள் மற்றும் நடிகைகள் - குறிப்பாக "idol நாடகங்கள்" - பாப் பாடகர்கள் மற்றும் ராக் இசைக்கலைஞர்களாக இருப்பது பொதுவானது.

தைவானிய நாடகங்கள் பல கிழக்கு ஆசியா மற்றும் தென்கிழக்கு ஆசியா முழுவதும் பிரபலமானது. சீனா, வியட்நாம், ஹாங்காங் மற்றும் மக்காவ், ஜப்பான், தாய்லாந்து, சிங்கப்பூர், மலேசியா, இந்தோனேசியா மற்றும் பிலிப்பைன்ஸ் ஆகிய நாடுகளிலும் மிகவும் பிரபலமாக உள்ளது.

மேற்கோள்கள்
-----------

1. ↑  "Best Taiwanese Drama Series of All Times" (in en). filmdaily.co/news. Archived from the original on 2021-01-19. .

| * பா
* உ
* தொ
தொலைக்காட்சி நாடகத் தொடர்கள் |
| --- |
| இடம் வாரியாக | 
* அரபு உலகம்
* சீனா
* ஹாங்காங்
* இந்தியா
* ஜப்பான்
* பாக்கித்தான்
* பிலிப்பீன்சு
* தென் கொரியா
* தைவான்
* தமிழ்
* தாய்லாந்து
* துருக்கி

 |
| வகை | 
* வரலாற்று நாடகம்
* சட்ட நாடகம்
* காவல் நாடகம்
* மருத்துவ நாடகம்
* நாடகத் தொடர்
* அறிவியல் புனைவு

 |
| நாடு வாரியாக பட்டியல் | 
* தமிழ்

 |
| வடிவம் | 
* தொடர்
* குறுந்தொடர்

 |
**முன்னுரிமைச் சான்றிதழ்** *(priority certificate)* என்பது ஒரு புதிய மற்றும் பயனுள்ள கண்டுபிடிப்பை உருவாக்கும் ஒரு நபருக்கு குறிப்பிட்ட அக்கண்டுபிடிப்பை அவருடைய பெயருக்கு உரிமையளித்து வழங்கப்படும் ஓர் ஆவணம் ஆகும். இயற்கையிலிருந்து ஒரு நிகழ்வைக் கண்டுபிடித்தவர், ஒரு கோட்பாட்டை முதன் முதலாக முன்மொழிபவர், ஒரு பிரச்சினைக்குரிய தீர்வைக் கொடுப்பவர், ஒரு தேற்றத்திற்க்கான சான்றை அளிப்பவர் முதலானோருக்கு இத்தகைய உறுதிப்படுத்தும் ஆவணத்தைக் கோருவதற்கு உரிமையுண்டு.

தனியார், பொதுதுறை நிறுவனங்கள் ஆராய்ச்சி மற்றும் மேம்பாட்டு நிறுவனங்கள், பல்கலைக்கழகங்கள், வர்த்தகக் காட்சிகள் மற்றும் கண்காட்சிகள் ஆகியவை உரிமைகோருபவர்களுக்கு முறையான அங்கீகாரத்தை வழங்கும் முன்னுரிமை சான்றிதழ்களை வழங்குவதாக அறியப்படுகிறது.

இவற்றையும் காண்க
----------------

* பதிப்புரிமை
* கண்டுபிடிப்பு

மேற்கோள்கள்
-----------

1. ↑  Comanescu, G.; Hyndman, K.G. (1 June 2015). "Priority certificates: a proposal for non-intrusive forms of IP". *Journal of Intellectual Property Law & Practice* **10** (6): 429–447. doi:10.1093/jiplp/jpv004. .
2. ↑  Heidrun, Lindner (2013). "The priority certificate" (PDF). *www.embedded-world.de*. நவம்பர் 13, 2017 அன்று மூலம் (PDF) பரணிடப்பட்டது. November 11, 2017 அன்று பார்க்கப்பட்டது.
**ஒ.ச.நே + 05:30:** நீலம் - திசம்பர், ஆரஞ்சு - சூன், மஞ்சள் - ஆண்டு முழுவதும், வெளிர் நீலம் - கடற்பகுதிகள்
மிர்சாபூரின் அமைவிடமும் 82.5° E நெட்டாங்கும் இதுவே இந்திய சீர் நேரத்துக்கான கணிப்பீட்டு புள்ளியாகும்
**ஒ.ச.நே + 05:30** *( UTC + 5:30)* அல்லது **ஒருங்கிணைந்த சர்வதேச நேரம் + 05.30** (Coordinated Universal Time + 5.30) என்பது இலங்கையிலும் இந்தியாவிலும் கடைப்பிடிக்கப்படும் சீர் நேரங்களாகிய இந்திய சீர் நேரம், இலங்கை சீர் நேரம் என்பனவாகும். இது இந்தியாவின் உத்தரப் பிரதேசத்தில் உள்ள மிர்சாபூர் நகரத்தின் அமைவிடத்தை வைத்து கணக்கிடப்படுகிறது. இலங்கையில் பகலொளி சேமிப்பிற்காக இலங்கை சீர் நேரம் ஒ.ச.நே + 6:30 ஆகவும் பின்னர் ஒ.ச.நே + 6:00 ஆகவும் மாற்றப்பட்டிருந்தக் காலப்பகுதியில் தமிழழீழ விடுதலைப் புலிகளின் கட்டுப்பாட்டுப் பகுதிகளில் மாத்திரம் ஒ.ச.நே + 5:30 என்ற நேரம் கடைப்பிடிக்கப்பட்டது.

சீர் நேரம்
----------

* இந்தியா
* இலங்கை

மேற்கோள்கள்
-----------

1. ↑  இந்திய சீர் நேரம்
2. ↑  இலங்கை சீர் நேரம்

| * பா
* உ
* தொ
ஒருங்கிணைக்கப்பட்ட சர்வதேச நேரத்திலிருந்து (ஒ.ச.நே) பெயர்ச்சிகள் |
| --- |
| − 12:00 • − 11:00 • − 10:00 • − 9:30 • − 9:00 • − 08:00 • − 08:30 • − 07:00 • − 06:00 • − 05:00 • − 04:30 • − 04:00 • − 03:30 • − 03:00 • − 02:30 • − 02:00 • − 01:00 • - 00:44 • - 00:25 • ± 00:00 • + 00:20 • + 00:30 • + 01:00 • + 02:00 • + 03:00 • + 03:30 • + 04:00 • + 04:30 • + 04:51 • + 05:00 • + 05:30 • + 05:40 • + 05:45 • + 06:00 • + 06:30 • + 07:00 • + 07:20 • + 07:30 • + 08:00 • + 08:30 • + 08:45 • + 09:00 • + 09:30 • + 10:00 • + 10:30 • + 11:00 • + 11:30 • + 12:00 • + 12:45 • + 13:00 • + 13:45 • + 14:00 |
| பகலொளி சேமிப்பு நேரம் (ப.சே.நே) \* கிழக்கு அரைக்கோளம் \* மேற்கு அரைக்கோளம் \* வடக்கு அரைக்கோளம் \* தெற்கு அரைக்கோளம் |
**பத்மாமகன்** (*Padmamagan*) என்பவர் ஒரு இந்திய திரைப்பட இயக்குனர் ஆவார். இவர் தமிழ் படங்களை இயக்கியுள்ளார். 2003 ஆம் ஆண்டில் *பல்லவன்* படத்தில் இயக்குநராக அறிமுகமான பிறகு, *அம்முவாகிய நான்* மற்றும் *நேற்று இன்று* உள்ளிட்ட படங்களை இயக்கினார்.

தொழில்
------

ரூஃபஸ் பார்க்கர் தயாரிப்பில் பத்மாமகன் இயக்க ஒரு வணிகத் திரைப்படத்தைத் தேர்வுசெய்தனர். அதன்படி உருவாக்கபட்ட *பல்லவன்* (2003) படம் சிறிய விளம்பரத்துடன் வெளியிடப்பட்டது. மேலும் இது வணிக ரீதியாக சிறப்பான வெற்றியைப் பெறவில்லை. பார்க்கருடன், இவரும் *அம்முவாகிய நான்* (2007) படத்தின் பணியைத் தொடங்கினார், இதில் ஒரு பாலியல் தொழிலாளி இல்லத்தரசியாக மாறும் கதையைச் சொன்னார். பார்த்திபன், பாரதி ஆகியோர் நடித்த இந்த திரைப்படம் "எழுத்தாளர்-இயக்குநர் பத்மா மகன் தமிழ் திரைப்படத்துறையை எதிர்காலத்தில் நன்கு வளர்க்கும் திரைப்படத்துடன் வந்துள்ளார்" என்று நேர்மறையான விமர்சனங்களுடன் வெளியானது.  இந்த படம் பின்னர் 2007 ஆம் ஆண்டு கோவாவில் நடந்த இந்திய சர்வதேச திரைப்பட விழாவில் திரையிடப்பட்டது. இது *நாயகன்* (1987) க்குப் பிறகு இதுபோன்ற ஒரு சாதனையை நிகழ்த்திய முதல் தமிழ் படமாகும்.  படம் வெற்றிகண்டபோதும், பத்மகன் தான் அடுத்து எடுக்க திட்டமிட்ட படத்தை தயாரிக்க யாரும் முன்வரவில்லை. அக்கதையானது ஏழு வயது குழந்தையின் வாழ்க்கையைச் சுற்றி வருகிறது. தயாரிப்பாளரை ஈர்ப்பதில் ஏற்பட்ட தோல்வியானது, இவரை திரைப்படத் தொழிலை கைவிடச் செய்து. இவரை ஒரு குடிகாரனாகவும் மாற்றியது என்பதை இவரே குறிப்பிட்டார். 

2012 ஆம் ஆண்டில், இவர் தனது மூன்றாவது படமான *நேற்று இன்று* படத்தில் விமல், பிரசன்னா ரிச்சர்டு ஆகியோரின் நடிப்பில் உருவாக்கினார். இவர் தனது மனைவி மாலதியுடன் சேர்ந்து இந்த படத்தைத் தயாரித்தார், மேலும் இது சமூக ரீதியாக பொருத்தமான திரைப்படமாக இருக்கும் என்று கருதினார். பல தாமதங்களுக்குப் பிறகு இந்த படம் 2014 இல் குறைந்த திரையரங்குகளில் வெளியானது.  2015 ஆம் ஆண்டில், மலேசியாவில் படப்பிடிப்பு தொடங்கிய *பூமி* என்ற படத்தின் பணியை இவர் தொடங்கினார்,

திரைப்படவியல்
-------------

இயக்குனர்

| ஆண்டு | படம் | குறிப்புகள் |
| --- | --- | --- |
| 2003 | *பல்லவன்* |  |
| 2007 | *அம்முவாகிய நான்* |  |
| 2014 | *நேற்று இன்று* |  |

எழுத்தாளர்
* *ஸ்டைல்* (2002) (உரையாடல்)

குறிப்புகள்
-----------

 

1. ↑  "காப்பகப்படுத்தப்பட்ட நகல்". 2014-04-22 அன்று மூலம் பரணிடப்பட்டது. 2021-04-01 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2007-12-09 அன்று மூலம் பரணிடப்பட்டது. 2021-04-01 அன்று பார்க்கப்பட்டது.
3. ↑
4. ↑  "Interesting fusion". *Samachar*. 7 April 2014 அன்று மூலம் பரணிடப்பட்டது. 2014-04-04 அன்று பார்க்கப்பட்டது.
**முன்னங்கால் இடைமறிபப்பு** (*leg before wicket*) என்பது துடுப்பாட்டத்தில் மட்டையாளரை வீழ்த்தும் முறைகளில் ஒன்றாகும். இலக்கை வீழ்த்தியிருக்க வேண்டிய பந்து, மட்டையாளர் மட்டை பிடித்திருக்கும் கையைத் தவிர முன்னங்கால் அல்லது பிற உடல் பகுதியின் மீது பட்டால் அது இலக்கு வீச்சை இடைமறித்தது போல் கருதப்படும். எனவே களத்தடுப்பு அணியின் முறையீட்டைத் தொடர்ந்து நடுவர் தனது முடிவை அறிப்பார். பந்து எந்த இடத்தில் எகிறியது, பந்து இலக்கை நேர்க்கோட்டில் இருந்து தாக்கியதா, மட்டையாளர் பந்தை அடிக்க முயன்றாரா உள்ளிட்ட பல்வேறு நிகழ்வுகளை அடிப்படையாகக் கொண்டே நடுவர் முடிவெடுப்பார்.

வரையறை
------

நீல நிறத்தில் உள்ள பகுதி, இலக்குகளுக்கு நடுவே உள்ள கற்பனையாக வரையப்படும் நேர்க்கோடாகும்.
துடுப்பாட்ட விதி 36இல் முன்னங்கால் இடைமறிப்பு முறை வரையறுக்கப்படட்டுள்ளது. இந்த முறையில் ஒரு மட்டையாளரை வீழ்த்த வேண்டுமென்றால் களத்தடுப்பு அணியினர் நடுவரிடம் கட்டாயம் முறையிட வேண்டும். வீசப்பட்ட பந்து பிழை வீச்சாக இருந்தால் இந்த முறையில் மட்டையாளரை வீழ்த்த இயலாது.

வீசப்பட்ட பந்து ஒருவேளை எகிறியிருந்தால் அது இரு இலக்குகளும் நடுவே கற்பனையாக வரையப்படும் நேர்க்கோட்டில் பட்டிருக்க வேண்டும். பிறகு மட்டையாளரின் மட்டையில் படுவதற்கு முன்பே அவரது உடற்பகுதியில் பட்டிருக்க வேண்டும். ஒருவேளை இடைமறிக்கப்படாமல் சென்றிருந்தால் இலக்கை வீழ்த்தியிருக்க வேண்டும். 

பந்து இலக்கைத் தாக்கியிருந்தாலும் அது இலக்கின் நேர்ப்பக்கத்தில் பந்து எகிறியிருந்தால் மட்டையாளர் ஆட்டமிழக்க மாட்டார். அதுபோல் பந்தை அடிக்கத் தயாராக இருந்த மட்டையாளரின் உடற்பகுதியை பந்து நேர்ப்பக்கத்தில் தாக்கியிருந்தால் அவர் ஆட்டமிழக்க மாட்டார். 

பெரும்பாலும் இலக்கைத் தாக்கியிருக்க வேண்டிய பந்து முன்னங்காலில் பட்டாலும் சிலநேரங்களில் தலை, இடுப்பு போன்ற உடலின் பிற பகுதிகளில் பட்டிருக்கும். இவ்வாறு நிகழ்வது மிகவும் அரிது என்பதால் இந்த முறை பொதுவாக முன்னங்கால் இடைமறிப்பு என்ற பெயரில் அழைக்கப்படுகிறது.

மேற்கோள்கள்
-----------

1. ↑  "{% DocumentName %} Law | MCC". *www.lords.org*. 2019-12-08 அன்று பார்க்கப்பட்டது.
2. ↑  "{% DocumentName %} Law | MCC". *www.lords.org*. 2019-12-08 அன்று பார்க்கப்பட்டது.
3. ↑  "Ways of getting out: Leg before wicket". 26 ஆகத்து 2005. 8 திசம்பர் 2019 அன்று பார்க்கப்பட்டது.

| * பா
* உ
* தொ
துடுப்பாட்ட ஆட்டமிழப்பு முறைகள் |
| --- |
| 
* இலக்கு வீச்சு
* பிடிபடுதல்
* இருமுறை அடித்தல்
* இலக்கு அடி
* முன்னங்கால் இடைமறிப்பு
* கள இடையூறு
* ஓட்ட வீழ்த்தல்
* இலக்கு வீழ்த்தல்
* நேர முடிவு
* ஓய்வு

 |
கான்வர் யாத்திரையின் போது காவடி ஏந்திய பக்தர்களின் கூட்டம், ஹரனின் படித்துறை, அரித்துவார்
காவடி ஏந்திய பக்தர்கள் கூட்டம், அரித்துவார், 2007
**காவடி யாத்திரை** அல்லது **கான்வர் யாத்திரை** (Kānvar or Kavad Yātrā) (தேவநாகரி: कांवड़ यात्रा), வட இந்தியாவில் ஆண்டுதோறும் சாதுர்மாஸ்யத்தின் சூலை 15 முதல் ஆகஸ்டு 15 முடிய முப்பது நாட்கள் வரை, தில்லி, உத்தரப் பிரதேசம், பிகார், ஜார்கண்ட், சத்தீஸ்கர், அரியானா, பஞ்சாப், இராஜஸ்தான் மற்றும் மத்தியப் பிரதேச மாநிலங்களைச் சேர்ந்த இலட்சக்கணக்கான சிவபக்தர்கள் சோமவார விரதம் மேற்கொண்ட பின்னர், காவடி ஏந்தி, தொலைதூரத்தில் உள்ள அரித்துவார், கங்கோத்திரி, கோமுகம், கேதார்நாத், வாரணாசி, பிரயாகை போன்ற புனித தலங்களுக்கு கால்நடையாக யாத்திரை மேற்கோண்டு, புனித கங்கை நீரை சேமித்து, அதனை தங்கள் சொந்த ஊரில் உள்ள சிவலிங்கத்திற்கு, அமாவாசை அல்லது மகா சிவராத்திரி அன்று கங்கை நீரால் அபிசேகம் செய்வார்கள். 

2010 மற்றும் 2011ம் ஆண்டுகளில் 12 மில்லியன் சிவபக்தர்கள் காவடி ஏந்தி அரித்துவார் வரை கன்வர் யாத்திரை மேற்கொண்டுள்ளனர். 

தேசிய நெடுஞ்சாலை எண் 58 வழியாக அரித்துவாருக்கு கால்நடையாக செல்லும் யாத்திரை மேற்கொள்ளும் பக்தர்களின் வசதிக்காக, சூலை – ஆகஸ்டு மாதங்களில் இந்த நெடுஞ்சாலையில் போக்குவரத்து மாற்றம் செய்யப்படுகிறது.

நம்பிக்கைகள்
------------

காவடி யாத்திரையின் போது பக்தர்கள்  அத்தி மரத்தை பார்ப்பது கெட்ட சகுனமாக கருதுகின்றனர். மேலும் காவேடி யாத்திரையின் போது பக்தர்கள் ரிஷிகேஷ் பகுதிக்கு யாத்திரை செல்வதில்லை.

மேற்கோள்கள்
-----------

1. ↑  "Security stepped up at Delhi-Haridwar rail, road routes". *The Hindu*. July 26, 2007. Archived from the original on ஜனவரி 7, 2019. .
2. ↑  Yogi Adityanath wants "inauspicious" fig trees to be pruned for Kanwar Yatra
3. ↑  Why NOT to travel to Rishikesh during festival Kanwar Yatra?

வெளி இணைப்புகள்
---------------

* Choudhary, Paras Kumar (2004). *Sociology of pilgrims*. Kalpaz Publications. பன்னாட்டுத் தரப்புத்தக எண்:81-7835-243-5.

  


| * பா
* உ
* தொ
 இந்து சமய விரதங்கள்  |
| --- |
| 
* பட்டியல்
* வலைவாசல்
* பகுப்பு

 |
| சிவ விரதங்கள் | 
* சோமவார விரதம்
* உமாமகேசுவர விரதம்
* திருவாதிரை விரதம்
* சிவராத்திரி விரதம்
* காவடி யாத்திரை
* கல்யாண சுந்தர விரதம்
* பாசுபத விரதம்
* அஷ்டமி விரதம்
* கேதார கவுரி விரதம்
* பிரதோச விரதம்
* சூல விரதம்
* ரிசப விரதம்
* தைப்பூச விரதம்
* ஆனி உத்தரம்
* சோமவார விரதம்
* திருவெம்பாவை நோன்பு
* பங்குனி உத்தரம்

 |
| விநாயக விரதங்கள் | 
* விநாயக சதுர்த்தி
* ஆவணி சதுர்த்தி
* சங்கடஹர சதுர்த்தி விரதம்
* விநாயக சட்டி விரதம்

 |
| கந்த விரதங்கள் | 
* கந்த சஷ்டி
* ஆடிக்கிருத்திகை
* வைகாசி விசாகம்
* தைப்பூசம்

 |
| சக்தி விரதங்கள் | 
* நவராத்திரி
* வரலட்சுமி நோன்பு
* கேதாரகௌரி விரதம்
* ஆடிப்பூரம்
* ஆடிச் செவ்வாய்
* பங்குனித் திங்கள்
* மாசி மகம்

 |
| 
* பட்டியல்
* வலைவாசல்
* பகுப்பு
* 

 |
நல்லூர் வீரமாகாளி அம்மன் தீர்த்தக் கேணி
**நல்லூர் வீரமாகாளி அம்மன் கோயில்** யாழ்ப்பாணக் குடாநாட்டில், யாழ்ப்பாண நகரில் இருந்து பருத்தித்துறை செல்லும் வீதியில், யாழ் நகரிலிருந்து சுமார் 2 கிமீ தொலைவில் புகழ் பெற்ற நல்லூர் கந்தசாமி கோயிலுக்கு அண்மையில் அமைந்துள்ளது. தற்போது உள்ள கோயில் ஏறத்தாழ 200 ஆண்டுகளுக்கு முன்னர் கட்டப்பட்டது. எனினும், இதே இடத்தில் யாழ்ப்பாண அரசுக் காலத்திலேயே வீரமாகாளி அம்மனுக்குக் கோயில் இருந்தாக யாழ்ப்பாண வரலாற்று நூல்கள் கூறுகின்றன.

வரலாறு
------

யாழ்ப்பாண அரசு நிறுவப்பட்ட காலத்தில், அதன் முதல் அரசனான கூழங்கைச் சக்கரவர்த்தி என்பவனால் தலைநகரமான நல்லூரின் மேற்குத் திசையில் இக் கோயில் அமைக்கப்பட்டதாக 1790களில் எழுதப்பட்டதாகக் கருதப்படும் யாழ்ப்பாண வரலாற்று நூலான யாழ்ப்பாண வைபவமாலை கூறுகின்றது. அம்மன்னன் நல்லூர் நகரைக் கட்டியபோது அதன் நான்கு திசைகளிலும் கோயில்களை அமைத்ததாகவும், மேற்குத் திசையில் அமைக்கப்பட்டதே வீரமாகாளி அம்மன் கோயில் எனவும் அந்நூல் கூறும். இக்கூற்றை உறுதிப்படுத்துவதற்கான வேறு சான்றுகள் இதுவரை கிடைக்கவில்லை. இது உண்மையாயின் இக்கோயில் கிபி 12 ஆம் நூற்றாண்டளவில் கட்டப்பட்டது எனக் கொள்ள முடியும்.

குவைறோஸ் என்னும் போத்துக்கீசப் பாதிரியார் எழுதிய நூலில், யாழ்ப்பாணத்தைப் போத்துக்கீசர் கைப்பற்றியபோது நடைபெற்ற போர் இரண்டு கோயில்களுக்கு இடையே காணப்பட்ட பகுதியில் நடைபெற்றதாகக் குறிப்பிடப்பட்டுள்ளது. அவற்றுள் ஒன்று வீரமாகாளி அம்மன் கோயிலே எனக் கருதப்படுகின்றது. 

கிபி 1620 ஆம் ஆண்டில், யாழ்ப்பாணம் போத்துக்கீசரின் நேரடி ஆட்சிக்குள் சென்ற பின்னர், ஏனைய இந்துக் கோயில்களுடன் சேர்த்து இதுவும் இடித்து அழிக்கப்பட்டது. கி.பி 1700 களின் இறுதிப் பகுதியில் ஒல்லாந்தர் ஆட்சியின் போதும், அதன் பின்னர் பிரித்தானியர் ஆட்சியின் போதும், முன்னர் இடிக்கப்பட்ட கோயில்கள் மீளமைக்கப்பட்டபோது இக் கோயிலும் அது முன்னர் இருந்த இடத்திலேயே மீளமைக்கப்பட்டதாகக் கருதப்படுகின்றது.

இவற்றையும் பார்க்கவும்
----------------------

* நல்லூர்க் கந்தசுவாமி கோயில்
* நல்லூர் கைலாசநாதர் கோயில்
**தொகுருல்**, அல்லது **வாங் கான்** அல்லது **ஓங்**
கான்
(மொங்கோலியம்: Тоорил хан டூரில் ஹான் அல்லது Ван хан வான் ஹான்; சீனம்: 王汗; பின்யின்: வாங் ஹான்; இறப்பு கி.பி. 1203) கெரயிடுகளின் கான் ஆவார். இவர் மங்கோலியத் தலைவர் எசுகெயின் ஆன்டா (உடன்பிறவா சகோதரன்) ஆவார். பிற்காலத்தில் செங்கிஸ் கான் என்று அழைக்கப்பட்ட எசுகெயின் மகன் தெமுசினுக்கு இவர் புரவலராகவும் மற்றும் கூட்டாளியாகவும் இருந்தார்.  

சீனாவின் சுரசன் சின் வம்சத்தவர் இவருக்கு "வாங் கான்" என்ற பட்டத்தை வழங்கினர். தெமுசின் சமுக்காவைத் தாக்கியபோது, தொகுருலுக்கு வளர்ந்துவந்த தெமுசினின் மேல் பயம் ஏற்பட்டது. தெமுசினைக் கொல்லத் தொகுருல் சமுக்காவுடன் சேர்ந்து திட்டம் தீட்டினார். ஆனால் தெமுசினால் போரில் டதோற்கடிக்கப்பட்டு தப்பி ஓடினார். தொகுருல் கி.பி. 1203ல் நைமர் இனப் படைவீரர்களால் யார் என்று அடையாளம் தெரியாத காரணத்தால் கொல்லப்பட்டார். செங்கிஸ் கான் தொகுரிலின் சகோதரர் சகா கம்புவின் மகளான சோர்காக்டனி பெகியைத் தன் மகன் டொலுய்க்கு திருமணம் செய்து வைத்தார். அவர்களுக்கு மோங்கே, குப்லாய் மற்றும் ஹுலாகு ஆகியோர் மகன்களாகப் பிறந்தனர்.

13ம் நூற்றாண்டில் பிரஸ்தர் ஜான் என்ற புராணக் கதாபாத்திரத்துடன் தொடர்புப்படுத்தப்பட்ட பல ஆசியத் தலைவர்களுள் இவரும் ஒருவர் ஆவார்.

உசாத்துணை
---------

1. ↑  Marie *Therese Gousset*, p.42
2. ↑  Igor de Rachewiltz, *Papal Envoys to the Great Khans* (Stanford University Press, 1971), p. 114.
**பத்மா சோமகாந்தன்** (3 மே 1934 - 15 சூலை 2020) ஈழத்து எழுத்தாளரும், பெண்ணியச் சிந்தனையாளரும், ஆசிரியரும் ஆவார். இவர் பிரபல எழுத்தாளர் நா. சோமகாந்தனின் மனைவி ஆவார்.

வாழ்க்கைக் குறிப்பு
-------------------

பத்மா சோமகாந்தன் யாழ்ப்பாணம், வண்ணார்பண்ணையைச் சேர்ந்தவர். ஏரம்ப பஞ்சநதீஸ்வரக் குருக்கள், அமிர்தம்மா ஆகியோருக்கு நான்காவது மகவாகப் பிறந்தவர். இவர் எழுத்தாளர் நா. சோமகாந்தனைத் திருமணம் புரிந்தார். இவர்களுக்கு நான்கு பிள்ளைகள் உள்ளனர். பத்மா சோமகாந்தன் நல்லூர் சாதனா பாடசாலை, யாழ் மங்கையர்க்கரசி வித்தியாலயம் ஆகியவற்றில் அதிபராகப் பணியாற்றிப் பின்னர் யாழ்ப்பாணம் உதவிக் கல்விப் பணிப்பாளராகவும் பணியாற்றியுள்ளார்.

எழுத்துலகில்
------------

இவர் பாடசாலையில் உயர்தர வகுப்பில் படிக்கும்போது சுதந்திரன் பத்திரிகை 1951இல் நடத்திய சிறுகதைப் போட்டியில் *புதுமைப்பிரியை* என்ற புனைபெயரில் 'இரத்தபாசம்' என்ற சிறுகதையை எழுதி முதற்பரிசைப் பெற்றார். தொடர்ந்து கவிதை, சிறுவர் இலக்கியம், இலக்கியக் கட்டுரைகள், பெண்ணிய ஆய்வுகளை எழுதியதுடன் மேடைப்பேச்சுக்களிலும் சிறந்து விளங்கினார். தினக்குரல் பத்திரிகையில் *சாதனைப் பெண்* பகுதியில் எழுதி வந்தார். பெண்ணின் குரல் என்ற இதழின் ஆசிரியராகப் 11 ஆண்டுகளும், *சொல்* என்ற இதழின் ஆசிரியராவும் பணியாற்றியுள்ளார். வீரகேசரியில் 2002 முதல் 2005 வரை வாராந்தம் எழுதிவந்த "நெஞ்சுக்கு நிம்மதி" என்னும் கேள்வி-பதில் நூலாக வெளிவந்துள்ளது. வீரகேசரி - கலைக்கேசரி சஞ்சிகையில் "நினைவுத் திரை" என்னும் தலைப்பில் இசை ஆளுமைகள் குறித்துத் தொடர்ந்து எழுதி வந்தார்.

சமூகப் பணிகள்
-------------

ஊடகத்துறையில் கடமையாற்றும் பெண்களின் ஆளுமையை வலுப்படுத்தவும் அவர்களின் நன்மைகளைக் கவனிப்பதற்குமாக இயங்கிய 'ஊடறு' என்ற அமைக்குத் தலைமைதாங்கி சிலகாலம் வழிநடத்தியுள்ளார். முற்போக்கு எழுத்தாளர் சங்கத்தில் கணவர் சோமகாந்தனுடன் இணைந்து தொடர்ந்து பணியாற்றினார். உலகெங்கும் பரவிவாழும் தமிழ் சிறுவர்களுக்காக Stories from Hindu Mythology என்ற நூலை ஆங்கிலத்தில் எழுதியிருக்கிறார்.

வெளியான நூல்கள்
---------------

* ஈழத்து மாண்புறு மகளிர்
* ஈழத்துத் தமிழ்ப் பெண் ஆளுமைகள்
* நெஞ்சுக்கு நிம்மதி
* பக்த அனுமன் கதை
* புதிய வார்ப்புகள்
* கடவுளின் பூக்கள்
* வேள்வி மலர்கள்
* இற்றைத் திங்கள்
* பாரா முகங்கள் சில பார்வைகள்
* Stories from Hindu Mythology

விருதுகளும் பட்டங்களும்
-----------------------

* "இலக்கியக் கலாவித்தகி" பட்டம்
* "செஞ்சொற்செல்வி" பட்டம்

மறைவு
-----

திருமதி பத்மா சோமகாந்தன் 2020 சூலை 15 மாலையில் தனது 86-ஆவது அகவையில் கொழும்பில் காலமானார்.

மேற்கோள்கள்
-----------

தளத்தில்  
பத்மா சோமகாந்தன் எழுதிய
 ***நூல்கள்*** உள்ளன.

1. 1 2  பத்மா சோமகாந்தன் பரணிடப்பட்டது 2020-07-16 at the வந்தவழி இயந்திரம், ourjaffna.com
2. ↑  திருமதி பத்மா சோமகாந்தன் அவர்களுடனான நேர்காணல், வெலிகம ரிம்ஸா முஹ்ம்மத், தியத்தலாவ எச். எப். ரிஸ்னா, பூங்காவனம், திசம்பர் 2010
3. ↑  'சமூகச் சீர்திருத்த எழுத்தாளர் பத்மா சோமகாந்தன் கொழும்பில் காலமானார்', வீரகேசரி, சூலை 17, 2020
4. ↑  இலங்கையின் மூத்த பெண் எழுத்தாளர் பத்மா சோமகாந்தன் காலமானார், வீரகேசரி, சூலை 15, 2020
**நளகூபன்** குபேரனின் மைந்தன் ஆவார். இவருக்கு மணிக்ரீவன் என்ற சகோதரனும் உண்டு. நாரத முனிவரின் சாபத்தினால் கோகுலத்தில் மருதமரமாக இவர்கள் நின்றார்கள். கிருஷ்ண அவதாரத்தில் விஷ்ணு இவர்களுக்கு மோட்சம் வழங்கியதாக பெரியாழ்வார் குறிப்பிடுகிறார்.

புராணக் கதை
-----------

நளகூபன், மணிக்ரீவன் இருவம் குபேரனின் பிள்ளைகள் என்பதால் தங்களது பெருஞ்செல்வதினை நினைத்து ஆணவம் கொண்டிருந்தார்கள். அவர்கள் இருவரும் கந்தர்வப்பெண்களுடன் ஒரு தடாகத்தில் நீர் விளையாட்டு விளையாடச் சென்றனர். அப்போது தற்செயலாக நாரத முனிவர் அவ்விடத்தைக் கடக்க நேரிட்டது. அவரைக் கண்டதும் கந்தர்வ பெண்கள் தங்கள் ஆடைகளை அணிந்து கொண்டனர்.

ஆனால் நளகூபனும் மணிக்கரீவனும் ஆடையின்றி தடாகத்திலேயே இருந்தார்கள். இதைக் கண்டு கோபமுற்ற நாரதர் மரம் போல் நிற்கும் நீங்கள் இருவரும் பூவுலகில் இரு மருத மரங்களாக மாற சாபமிட்டார். அதன் பின் இருவரும் விமோசனம் வேண்டினர். அதற்கு நாரதர் திருமாலின் கிருஷ்ண அவதாரத்தில் மோட்சம் கிடைக்குமென அருள் செய்தார். 

அதுபோலவே கிருஷ்ண அவதாரத்தில் குறும்பு செய்த கிருஷ்ணனை அவரது அன்னை யசோதை உரலில் கட்டிப்போட்டார். கிருஷ்ணன் அந்த உரலை இழுத்துச் சென்ற இரட்டை மரங்களாக நின்றிருந்த நளகூபன் மணிக்கீவனுக்கு மோட்சம் தந்தார்.

ஆதாரங்கள்
---------

வெளி இணைப்புகள்
---------------

இவற்றையும் பார்க்கவும்
----------------------

* குபேரன்
* குபேரன் (பௌத்தம்)


| * பா
* உ
* தொ
 குபேரன்  |
| --- |
| 
* பட்டியல்
* வலைவாசல்
* பகுப்பு

 |
| குபேர அடையாளங்கள் | 
* கீரிப்பிள்ளை
* குதிரை வாகனம்

 |
| இயற்பெயர் | 
* வைஸ்ரவணா
* ஏகாஷி பிங்களி
* சர்வானுபூதி

 |
| உறவுகள் | 

|  |  |
| --- | --- |
| மனைவிமார்கள் | 
* யட்சி
* சங்க நிதி
* பதும நிதி
* சித்திரலேகா

 |
| குமாரர்கள் | 
* நளகூபன்
* மணிக்ரீவன்

 |
| வேறு உறவுகள் | 
* பிரம்மா (கொள்ளுத்தாத்தா)
* புலஸ்தியர் (தாத்தா)
* விஸ்வாரா (தந்தை)
* ஸ்வேதா தேவி (தாய்)

 |

 |
| வழிபாடு | 
* லட்சுமி குபேர பூஜை
* குபேர யந்தரம்
* குபேர மந்திரம்

 |
| கோவில் | 
* ரத்னமங்கலம் குபேரன் கோவில்

 |
| தொடர்புடையவை | 
* குபேர லிங்கம்
* குபேர வனம்
* தனகார்சன குபேர பைரவர் யாகம்

 |
| 
* பட்டியல்
* வலைவாசல்
* பகுப்பு
* 

 |
**குருவா கோரன்ட்லா மாதவ்** (பிறப்பு: 1, சூன் 1969) என்பவர் ஆந்திராவைச் சேர்ந்த ஒரு அரசியல்வாதி ஆவார். இவர் 2019 ஆண்டு நடந்த இந்தியப் பொதுத் தேர்தலில் இந்துப்பூர் தொகுதியில் இருந்து மக்களவைக்கு தேர்ந்தெடுக்கப்பட்டார்.  இவர் ஒய். எஸ். ஆர். காங்கிரஸ் கட்சியைச் சேர்ந்தவர். இவரது பெற்றோர் கே. மாதவ சுவாமி, ராமலு அம்மா ஆவர். இவர் இதற்கு முன்பு அனந்தபூர் மாவட்டத்தில் சர்கிள் இன்ஸ்பெக்டராக பணியாற்றியுள்ளார்.

தொழில்
------

மாதவ் அனந்தபூர் காவல்துறையினர் சங்கத்தின் பொதுச் செயலராக பணியாற்றினார். தேர்தலுக்கு முன்பாக 2018 செப்டம்பரில், மக்களவை உறுப்பினரான ஜே. சி. திவாகர் ரெட்டியும், அவரது தொண்டர்களும் தாடிபத்திரி அருகே உள்ள சின்னபோலமாதா கிராமத்தில் உள்ள ஆசிரமத்தில் நடந்த நிகழ்ச்சியில் கலந்து கொண்டனர். அப்போது இருதரப்பினர் இடையே கடும் மோதல் ஏற்பட்டு கலவரமாக மாறியது. காவல் துறையினரால் இக்கலவரத்தை அடக்க இயலவில்லை. அப்போது காவல் துறையினரைப் பார்த்து திவாகர் ரெட்டி மிகக் கேவலமாக பேசினார். கலவர இடத்தில் இருந்து ஓடிவிட்டார்கள் என்றும் திட்டினார். இதையடுத்து கோபமுற்ற மாதவ் காவல்துறையினரை அவரமரியாதையாக பேசிய ஜே. டி.திவாகர் ரெட்டி உள்ளிட்ட அரசியல்வாதிகளிடம் வாக்குவாதத்தில் ஈடுபட்டு எச்சரித்தார்.  

இந்த நிகழ்ச்சிக்குப் பிறகு மாதவ் ஆனந்தபூர் மட்டுமின்றி மாநிலம் முழுவதும் பிரசித்தி பெற்றார். இதையடுத்து மாதவ் 2018 திசம்பரில் காவல் பணியியல் இருந்து விருப்ப ஓய்வு பெற்று,  சனவரி மாதம் ஒய். எஸ். ஆர். காங்கிரஸ் கட்சியில் சேர்ந்து அரசியலில் நுழைந்தார். வியக்கத்தக்கதாக 2019 மார்ச் 16 அன்று ஜெகன் மோகன் ரெட்டியால் ஒய்எஸ்ஆர் காங்கிரஸ் கட்சி வேட்பாளராக இவர் அறிவிக்கப்பட்டார்.  ஆனால் இவரது விருப்ப ஓய்வு கோரிக்கையானது காவல் துறையால் நிராகரிக்கப்பட்டது.   இதனால் நீதிமன்றத்தை நாடிய மாதவ் தனக்கு சாதகமாக தீர்ப்பை பெற்று, உடனே காவல்துறை பணியில் இருந்து தன்னை விடுவித்துக் கொண்டார். முடிவில், ஹிந்துபூர் தொகுதியில் போட்டியிட்டு , தெலுங்கு தேசம் கட்சியின் நிம்மல கிறிஸ்தப்பாவை 140748 வாக்குகள் வித்தியாசத்தில் தோற்கடித்து வெற்றி பெற்றார்.

குறிப்புகள்
-----------

1. ↑
2. ↑  "காப்பகப்படுத்தப்பட்ட நகல்". 2019-05-25 அன்று மூலம் பரணிடப்பட்டது. 2019-05-30 அன்று பார்க்கப்பட்டது.
3. ↑  "Anantapur MP JC Diwakar Reddy invites Kadiri CI Gorantla Madhav for showdown, complains against him in PS". *The New Indian Express*. 22 September 2018.. பார்த்த நாள்: 25 May 2019.
4. ↑  "Anantapur Police association threatens to cut netas’ tongues if they insult officers". *The New Indian Express*. 21 September 2018.. பார்த்த நாள்: 25 May 2019.
5. ↑  "Kadiri Urban CI quits, to join politics". *The Hindu*. 28 December 2018.. பார்த்த நாள்: 25 May 2019.
6. ↑  "YSRCP nominates two first-timers from Anantapur". *The Hindu*. 18 March 2019.. பார்த்த நாள்: 25 May 2019.
7. ↑  "Gorantla Madhav yet to be relieved". *The Hindu*. 24 March 2019.. பார்த்த நாள்: 25 May 2019.
8. ↑  "Naidu putting hurdles in my nomination process: Gorantla Madhav". *The Hindu*. 25 May 2019.. பார்த்த நாள்: 25 May 2019.
9. ↑  "Hindupur Election Result 2019: Kuruva Gorantla Madhav won". *The Times of India*. 24 May 2019.. பார்த்த நாள்: 25 May 2019.
**சோடியம் அலுமினோசிலிக்கேட்டு** *(Sodium aluminosilicate)* என்பது சோடியம், அலுமினியம், சிலிக்கன், ஆக்சிசன் ஆகிய தனிமங்களால் ஆக்கப்பட்டு அத்துடன் சிறிதளவு தண்ணீரும் சேர்ந்திருக்ககூடிய ஒரு சேர்ம்ம் ஆகும். செயற்கை முறை படிக உருவமற்ற சோடியம் அலுமினோசிலிகேட்டு, இயற்கையாகத் தோன்றும் ஒரு சில தாதுக்கள் மற்றும் செயற்கை சியோலைட்டுகள் போன்றவையும் இதில் அடங்கும். செயற்கை முறை படிக உருவமற்ற சோடியம் அலுமினோசிலிகேட்டு ஐரோப்பிய ஒன்றிய எண் 554 என அடையாளம் கொடுக்கப்பட்டு ஓர் உணவு கூட்டுசேர் பொருளாகப் பயன்படுத்தப்படுகிறது.

படிக உருவமற்ற சோடியம் அலுமினோசிலிகேட்டு
---------------------------------------

இந்தச் சேர்மம் பரந்த அளவிலான கலவைகளுடன் தயாரிக்கப்பட்டு பல வேறுபட்ட பயன்பாடுகளைக் கொண்டுள்ளது. உணவில் ஒரு கூட்டுசேர் பொருளாக ஐ 554 என அடையாளமிடப்பட்டு பயன்படுத்தப்படுகிறது. இங்கு இது ஒரு கட்டியாதல் தடுப்பு முகவராக செயல்படுகிறது. பலவிதமான கலவைகளுடன் தயாரிக்கப்படுவதால், இது ஒரு நிலையான விகிதவியல் அளவு கொண்ட இரசாயன கலவை அல்ல. 14SiO2•Al2O3•Na2O•3H2O,(Na2Al2Si14O32•3H2O). என்ற கலவையே படிக உருவமற்ற சோடியம் அலுமினோசிலிக்கேட்டு என்று ஒரு அனுப்புனர் தெரிவிப்பது குறிப்பிடத்தக்கது. 

அமெரிக்க உணவு மற்றும் மருந்து நிர்வாகம் அந்நாட்டு சட்டப் பிரிவு 21 சி.எப்.ஆர் 182.2227 இன் கீழ் சோடியம் அலுமினோ சிலிக்கேட்டை நேரடியாகப் பயன்படுத்தக்கூடிய ஒரு வேதிப்பொருளாக அங்கீகரித்துள்ளது. மருத்துவக் கொள்கலன்களில் சோடியம் அலுமினோசிலிக்கேட்டு மூலக்கூற்று சல்லடையாகப் பயன்படுகிறது.
சோடியம் அலுமினோசிலிகேட்டு மேலும் பலவாறாகப் பட்டியலிடப்படுகிறது. :

* அலுமினியம் சோடியம் உப்பு
* சோடியம் சிலிக்கோஅலுமினேட்டு
* அலுமினோசிலிசிக் அமிலத்தின் சோடியம் உப்பு
* சோடியம் அலுமினியம் சிலிக்கேட்டு
* அலுமினியம் சோடியம் சிலிக்கேட்டு
* சோடியம் சிலிகோ அலுமினேட்டு
* சாசில்

இயற்கையாகத் தோன்றும் கனிமங்களும் சிலசமயங்களில் வேதியல் பெயரிட்டு அழைக்கப்படுகின்றன. அல்பைட்டு (NaAlSi3O8) மற்றும் யேதைட்டு (NaAlSi2O6) உள்ளிட்டவை இதற்கு எடுத்துக் காட்டுகளாகும்.

செயற்கை சியோலைட்டுகள் சில நேரங்களில் சோடியம் அலுமினோசிலிக்கேட்டு
----------------------------------------------------------------

செயற்கை சியோலைட்டுகளின் அணைவுக் கட்டமைப்பும் உதாரணங்களும்:

* Na12Al12Si12O48•27H2O, சியோலைட்டு ஏ –சலவைத் தொழிலில் பயன்படுகிறது.
* Na16Al16Si32O96•16H2O, அனால்சைம், ஐயுபிஏசி குறியீடு ஏ.என்.ஏ
* Na12Al12Si12O48•q H2O, லோசோடு
* Na384Al384Si384O1536•518H2O, லிண்டே வகை என்

மேற்கோள்கள்
-----------

1. ↑  United Nations Environment Programme பரணிடப்பட்டது 2010-03-31 at the வந்தவழி இயந்திரம்
2. ↑  Solvay link no longer works
3. ↑  "Sec. 182.2727 Sodium aluminosilicate". U.S. Food and Drug Administration. 1 April 2012. 10 December 2012 அன்று பார்க்கப்பட்டது.
4. 1 2  Alan Dyer, (1994),*Encyclopedia of Inorganic Chemistry*, ed R. Bruce King, John Wiley & Sons, ISBN 0-471-93620-0
5. ↑  "Formation and Properties of Losod, a New Sodium Zeolite", Werner Sieber, Walter M. Meie *Helvetica Chimica Acta*, Volume 57 Issue 6, pp. 1533–1549, 10.1002/hlca.19740570608
எம்.ஜி.ஆர் சத்துணவு திட்டம் பலகை
**புரட்சித் தலைவர் எம்.ஜி.ஆர் சத்துணவுத் திட்டம்** என்பது எம்.ஜி.ஆரால் பள்ளிக் குழந்தைகளுக்கு உணவு வழங்க தொடங்கப்பட்ட திட்டமாகும். இத்திட்டம் எம்.ஜி.ஆர் முதல்வராக இருந்த போது தமிழ்நாட்டில் முழுமையாக செயற்படுத்தப்பட்டது. அதன்பின்பு அரசுகள் மாறினாலும் டாக்டர் புரட்சித்தலைவர் எம்.ஜி.ஆர் சத்துணவுத் திட்டம் என்ற பெயரிலேயே தொடர்ந்து செயல்படுத்தப்பட்டு வந்துகொண்டிருக்கின்றன.

திட்டத்தின் மூலம்
-----------------

தமிழக முதல்வராக காமராஜர் இருந்த போது கிராமங்களிலும் பள்ளிகள் தொடங்கப்பட்டு, பள்ளி நாட்களில் மாணவர்களுக்கு மதிய உணவு கொடுக்கும் திட்டமும் கொண்டுவரப் பட்டது. தமிழக முதல்வராக எம்.ஜி.ஆர் பணி ஏற்றபின் பள்ளி நாட்களை தவிர மற்ற நாட்களில் மதிய உணவு வழங்கப்படாததை அறிந்தார். உடனே அனைத்து நாட்களிலும் மாணவர்களுக்கு மதிய உணவு வழங்கப்பட கல்வி அதிகாரி வெங்கட சுப்பிரமணிக்கு உத்தரவிட்டார்.

செயல்பாடுகள்
------------

இந்தியாவில் தமிழ்நாடு மாநிலத்தில் 2 வயது முதல் 5 வயது வரையுள்ள முன்பருவ கல்வி பயிலும் குழந்தைகளுக்கு, 5 வயது முதல் 15 வயது வரையுள்ள பள்ளி (அரசு பள்ளி மற்றம் அரசு உதவி பெறும் பள்ளி) மாணவ மாணவியர்களுக்கும் சத்துணவு வழங்குதல். இதன் மூலம் குழந்தைகளின் உடல் நலத்தையும் சத்துணவு பெறும் நிலைமையையும் நன்கு பாதுகாத்து, அவர்களது உடல் மற்றும் ஆற்றலை வளர்த்தல் போன்ற கொள்கைகளுடன் புரட்சித் தலைவர் எம்.ஜி.ஆர் சத்துணவுத் திட்டம் செயல்படுத்தப்படுகிறது. ஒரு பள்ளியில் சத்துணவுத் திட்ட மையம் தொடங்க குறைந்தபட்சம் 25 மாணவர்கள் இருக்க வேண்டும்.

பெயர் மாற்ற சர்ச்சை
-------------------

2006-11 திமுக ஆட்சி காலத்தில் "எம்.ஜி.ஆர் சத்துணவுத் திட்டம்" என்ற பெயருக்கு பதில் வேறு பெயர் பயன்படுத்தப்படுகிறது என்ற குற்றச்சாட்டு எழுந்தது. அதனை அப்போதைய துணை முதலமைச்சர் மு. க. ஸ்டாலின் மறுத்தார்.

ஆதாரங்கள்
---------

1. ↑  அங்கன்வாடி மையங்களில் 13 வகை கலவை சாதம் வழங்கும் திட்டம் - தினமணி Mar 21, 2013
2. ↑
3. ↑  தமிழ்நாட்டில் முதன் முறையாக சத்துணவு கொடுத்த நாயகன்
4. ↑  "இன்றும் எம்.ஜி.ஆர் சத்துணவுத் திட்டம் என்ற பெயரிலேயே செயல்படுகிறது. அந்தத் திட்டத்தின் கீழ்தான், நிதி ஒதுக்கப்படுகிறது. 2009}2010}ம் நிதியாண்டில் அந்தத் தலைப்பின் கீழ் வரவு செலவு விவரங்கள் உள்ளன "தினமணி செய்தி

| * பா
* உ
* தொ
எம். ஜி. ஆர் |
| --- |
| 
* பட்டியல்
* பகுப்பு

 |
| உறவுகள் | 

|  |  |
| --- | --- |
| பெற்றோர் | 
* மருதூர் கோபாலமேனன்
* சத்தியபாமா

 |
| சகோதரர் | 
* எம். ஜி. சக்கரபாணி

 |
| மனைவிகள் | 
* தங்கமணி
* சதானந்தவதி
* வி. என். ஜானகி

 |
| வளர்ப்பு குழந்தைகள் | 
* சுரேந்திரன்
* நாராயணன்
* லதா
* கீதா
* சுதா
* ஜானகி
* தீபன்

 |

 |
| திரைப்படம் | 
* எம்.ஜி.ஆரின் திரைப்பட வாழ்க்கை

 |
| அரசியல் | 
* எம்.ஜி.ஆரின் அரசியல் வாழ்க்கை

 |
| நினைவிடம் | 
* எம்.ஜி.ஆர் நினைவிடம்
* டாக்டர் எம்.ஜி.ஆர் நினைவு இல்லம்
* எம்.ஜி.ஆர். ஆலயம்

 |
| தொடர்புடையவை | 
* திருச்சியைத் தலைநகராக மாற்றும் திட்டம்
* புரட்சித் தலைவர் எம்.ஜி.ஆர் சத்துணவுத் திட்டம்
* எம்.ஜி.ஆர். கொலை முயற்சி வழக்கு, 1967

 |
| 
* பட்டியல்
* பகுப்பு

 |
| **பரதநாட்டியம்** |
| --- |
| உருப்படிகள் |
| நடனத்தின் இலட்சணங்கள் | நடனத்தின் உட்பிரிவுகள் |
| உருப்படிகள் |
| அலாரிப்பு | சதீசுவரம் |
| சப்தம் | வர்ணம் |
| பதம் | தில்லானா |
| விருத்தம் | மங்களம் |
| நடனத்தின் இலட்சணங்கள் |
| பாவம் |
| இராகம் | தாளம் |
| **நடனத்தின் உட்பிரிவுகள்** |
| நாட்டியம் |
| நிருத்தம் | நிருத்தியம் |

**சதீசுவரம்** என்பது நாட்டியத்திற்காக உருவாக்கப்பட்ட உருப்படி ஆகும். சதிக் கோர்வைகளை ஆதாரமாகக் கொண்டு அமைந்த உருப்படி ஆகையால் இதற்கு சதீசுவரம் என்ற காரணப் பெயர் ஏற்பட்டது. இவ்வுருப்படிக்கு சாகித்தியம் இல்லை. சுவரூபமாக அமைந்த உருப்படியாதலால் "சுரபல்லவி" என்றும் அழைக்கப்படும்.

வகைகள்
------

இராகமாலிகையாக அமைந்த சதீசுவரங்களும் உண்டு. சௌக்ககாலத்திலும், மத்திம காலத்திலும் அமைந்த சதீசுவரங்களும் உள்ளன.

நாட்டியத்ய கச்சேரியில் அலாரிப்பு ஆடிய பின்பு சதீசுவரம் ஆடப்படும். சதீசுவரத்தை இசை கற்கும் மாணவர்கள் பயிலுவதால் சுவர, லய, ஞானம் ஏற்படுகிறது. சதீசுவரத்தில் பல்லவி, அனுபல்லவி என்னும் அங்கங்களுடன் பல சரணங்களையும் கொண்டிருகும்.

சதீசுவரம் இயற்றியோர்
--------------------

* *சுவாதித் திருநாள் மகாராசா*
* *பொன்னையாப் பிள்ளை*
**அலங்கியம் திண்டீஸ்வரர் மற்றும் வீரவிநாயகர் கோயில்** தமிழ்நாட்டில் திருப்பூர் மாவட்டம், அலங்கியம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் திண்டீஸ்வரர், கருணாம்பிகை சன்னதிகளும், விநாயகர், சுப்பிரமணியர், கருணாம்பிகை அம்மன் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கடல் உப்பு சேர்க்கப்பட்டு உணவுகள் பதப்படுத்தப்படுகின்றன.
ப்ராக் உப்புத்தூள் #1 என்பது உப்பு மற்றும் சோடியம் நைட்ரைட் கலந்த ஒரு கலவை. சதாரண உப்பிலிருந்து இதை வேறுபடுத்த இளஞ்சிவப்பு நிறம் சேர்க்கப்படுகிறது
**உப்பிலிடுதல்** (*salting*) என்பது சமையல் உப்பைப் பயன்படுத்தி உணவுகளைப் பதப்படுத்தி வைக்கும் ஒரு முறை. ஊறுகாய் செய்தல், உப்பு நீரை பயன்படுத்தி பதப்படுத்தல் ஆகிய துறைகளில் இது பயன்படுகிறது. இது உணவைப் பாதுகாக்கும் முறைகளில் பழமையான முறை. மீன்களை உப்பிலிட்டு கருவாடாக மாற்றுதல் மற்றும் இறைச்சி வகைகளை உப்பிலிட்டு பதப்படுத்தி வைக்கும் முறைகள் பழங்காலம் முதலே மக்கள் பயன்படுத்தி வரும் முறைகள். ரன்னர், பீன்ஸ் மற்றும் முட்டைக்கோஸ் போன்ற காய்கறிகளையும் இந்த முறையில் பதப்படுத்தி வைக்கலாம்.

பாக்டீரியா, பூஞ்சை மற்றும் பிற நோய்களை உருவாக்க சாத்தியமுள்ள நுண்ணுயிரிகள் உப்புச்சூழலில் வாழ இயலாது. உப்புச்சூழலில் இவ்வகை நுண்ணுயிரிகள் இறந்து விடும் அல்லது தற்காலிகமாக செயல்படாமல் இருக்கும்.

உப்பிலிடுதல் முரை 19 ஆம் நூற்றாண்டில் கண்டுபிடிக்கப்பட்டது. சாதரணமாக சாம்பல் நிறத்துக்கு மாறும் இறைச்சிகள் உப்பிலிட்டு வைத்தால் சிகப்பு நிறமாக மாறிவிடுகிறது. அந்த கால மக்கள் சிவப்பு நிற உணவை அதிகமாக விரும்பியதால் உப்பிலிடுதல் பிரபலமானது. மேலும் உப்பிலிடுதல் உணவினை ஆரோக்கியமாக வைத்திருப்பதோடு தவிர்த்து பாக்டீரியா சிதைவிலிருந்தும் பாதுகாக்கப்படுகிறது.

மத வழக்கம்
----------

யூத மற்றும் முஸ்லீம் உணவு சட்டங்களின் படி விலங்குகளி இறச்சிகளை அவற்றின் இரத்தத்தை முழுமையாக நீக்கிய பின்பே பயன்படுத்த வேண்டும் என்று கூறுகிறது. இரத்தைத்தை நீக்குவதற்கு உப்பு மற்றும் உப்பு நீர் பயன்படுத்தப்படுகிறது.

மேலும் வாசிக்க
--------------

* குணப்படுத்தும் (உணவு பாதுகாப்பு)
* உணவு பாதுகாப்பு
* உணவு சேமிப்பு
* பட்டியல் உலர்ந்த உணவுகள்

மேற்கோள்கள்
-----------
**எம்டன்** (Emden) இடாய்ச்சுலாந்தின் வடமேற்காக அமைந்துள்ள துறைமுக நகரம். 2006 முதல் கிழக்கு **பிரழ்சியா** வின் முக்கிய நகரமாயிற்று, இதன் மொத்த மக்கட்தொகை **51,692** ஆகும்.
இந்நகரம் நிறுவப்பட்ட ஆண்டுகள் சரியாக கணிக்கமுடியவில்லை. *8 வது நூற்றாண்டுகளில்* இருக்கலாம் என்று கூறப்படுகிறது. இதன் பழமைப் பெயர்களாக *அமுதான், எம்டா, எம்டன்* என்றுக் கூறப்படுகிறது. 1495 ல் **முதலாம் மாக்சுமிலன்** காலத்தில் இது நகர ஏற்புப்பெற்றது.

*17 ம் நூற்றாண்டுகளில்* டச்சுக்காரர்களின் குடியேற்றத்தால் இது மிகவும் செல்வ செழிப்புமிக்க நாகரமாக விளங்கியது. அப்போது புராட்டசுத்தாந்து மதம் பரவியிருந்ததோடு விவிலியத்தின் முதல் டச்சு மொழியாக்கம் வெளியிடப்பட்டது. பிரான்சிய நெப்போலியன் காலத்தில் கிழக்கு பிரழ்சியா அதனை சுற்றியுள்ள நகரங்கள் ஒல்லாந்து இராச்சியத்துடன் இணைக்கப்பட்டிருந்தது.
1870 களில் இந்நகரில் தொழிற்புரட்சிகள் ஏற்பட்டன.

*19 நூற்றாண்டுகளில்* மிகப்பெரியக் கால்வாய்த்திட்டமான டார்ட்மன்ட் எம்சு கால்வாய்த்திட்டம் நிறைவேற்றப்பட்டது. இது **எம்டன்** மற்றும் **ரக்ர்** பகுதிகளை இணைத்தன. இதனால் 1970 வரை எம்டன் துறைமுக நகரமாக இருக்கக் காரணமாயிற்று. 1903 ஆம் தொடங்கப்பட்ட கப்பல் கட்டும் துறைமுகம் இன்றும் தொடர்ந்துகொண்டிருக்கின்றது. இதன் முக்கிய அழகிய எழில் மிக்க கட்டடங்கள் இரண்டாம் உலகப்போரின் தாக்குதலால் முற்றிலும் அழிந்தன. மிகவும் மோசமானத் தாக்குதல் செப்டம்பர் 6, 1944 அன்று நடந்தது. **80 விழுக்காடு** வீடுகளும் நகர சொத்துக்களும் அழிந்தன. ஏறத்தாழ *18 ஆண்டுகளுக்குப்* பிறகு இந்நகரம் செப்டம்பர் 6, 1962, ல் மீண்டும் செப்பனிடப்பட்டது.

இந்நகரின் முக்கியத் தொழில்களாக *கப்பல் கட்டும்* தொழிலும், *மோட்டார் வண்டிகள்* தயாரிப்புகளும் இருக்கின்றன. 1973 ல் *பயன்பாட்டு அறிவியல்* பல்கலைக்கழகம் தொடங்கப்பட்டு தற்பொழுது *3500* மாணவர்கள் ஆண்டுதோறும் கல்வியறிவு பெறுகின்றனர்.

முக்கிய விளையாட்டு **கால்பந்தாட்டம்**. நிறைய பேர் கால்பந்தாட்ட விளையாட்டில் ஈடுபாடுகொண்டுள்ளனர். இங்கு பல கால்பந்தாட்டக் குழுக்கள் உள்ளன. நிறைய பேர் கால்பந்தாட்ட விளையாட்டை ரசிக்கின்றனர். ஒரேநேரத்தில் *12000 பேர்* கண்டு களிக்கும் அளவுக்கு இங்கு அரங்குகள் கட்டப்பட்டுள்ளன. பல நாட்களுக்கு முன்பே முன்பதிவும் செய்யப்படுகின்றது.
**சுமதி ஓரான்**(*Sumati Oraon*) (பிறப்பு: பிப்ரவரி 15, 1935) இந்திய தேசிய காங்கிரஸ் கட்சியைச் சேர்ந்த இந்திய அரசியல்வாதி ஆவார். இவர், பீகாரின் கும்லா மாவட்டத்திலிருந்த சிம்டேகா (தற்போது சார்க்கண்டு ) எனும் இடத்தில் பிறந்தார். இவர், இந்திய அரசில் பொதுநலத் துறை அமைச்சராகவும், (1987–88), சுற்றுச்சூழல் மற்றும் வனத்துறை அமைச்சராகவும் (1988-89) பதவி வகித்தார். 1982இல் நடைபெற்ற இடைத்தேர்தலில் இந்திய மக்களவைக்கு பீகாரின் லோஹர்தகா மக்களவைத் தொகுதியிலிருந்து (தற்போது சார்க்கண்டு]] முதல் தடவையாக மக்களவைக்கு தேர்ந்தெடுக்கப்பட்டார். பின்னர், மீண்டும் 1984 இல், 47% வாக்குகள் பெற்றும், 1989இல் 59.17% வாக்குகளுடன் மக்களவைக்குத் தேர்ந்தெடுக்கப்பட்டார். சுமதி ஓரான் 1991 ஆம் ஆண்டு நடந்த தேர்தலில் 14.6% வித்தியாசத்தில் வெற்றி பெற்ற லலித் ஓரானிடம் தோல்வியடைந்தார்.

ஓரான் குறிப்பாக 1984 முதல் 1989 வரை ராஜீவ் காந்தி தலைமையில் தனது தொகுதியின் பழங்குடியினரின் மேம்பாட்டிற்காக பணியாற்றினார். கும்லா கிராமத்தில் உள்ள செகுவபானி கிராமத்தின் நிலை குறித்து ஓரான் அப்போதைய பிரதமர் பி. வி.நரசிம்ம ராவுக்கு அவரது பதவிக் காலத்தில் ஒரு கடிதத்தை எழுதினார். 1991 முதல் 1996 வரை, இராணுவ பயிற்சி துரப்பணியின் பீரங்கி குண்டுகள் விழுந்தன. சில சமயங்களில் குடியிருப்பாளர்களை காயப்படுத்தின. இப்பகுதியில் ஒரு நிரந்தர இராணுவப் பாசறை முன்மொழிவு அப்பகுதியில் எதிர்க்கப்பட்டது.

மேற்கோள்கள்
-----------

1. ↑  "List of Winning MP and Runner up from 1957 to till date from Lohardaga Lok Sabha Constituency". www.mapsofindia.com. 4 August 2014 அன்று பார்க்கப்பட்டது.
2. ↑  "9th Lok Sabha Members Bioprofile". Lok Sabha. 8 ஆகஸ்ட் 2014 அன்று மூலம் பரணிடப்பட்டது. 4 August 2014 அன்று பார்க்கப்பட்டது.
3. ↑  "Republic of India/ Bharat Women". www.guide2womenleaders.com. 4 August 2014 அன்று பார்க்கப்பட்டது.
4. ↑  P Sainath (14 October 2000). *Everybody loves a good drought*. Penguin Books Limited. பன்னாட்டுத் தரப்புத்தக எண்:978-81-8475-734-7. .

வெளிப்புற இணைப்புகள்
--------------------

* Official biographical sketch in Parliament of India website
***ஜனனம்*** 2004 ஆம் ஆண்டு வெளியான தமிழ்த் திரைப்படம். அருண் விஜய், பிரியங்கா திரிவேதி, ஆஷிஷ் வித்யார்த்தி, ரகுவரன், வடிவேலு, சார்லி மற்றும் நாசர் ஆகியோர் நடிப்பில், ரமேஷ் செல்வன் இயக்கத்தில், பாலகுமாரன் வசனத்தில் பரத்வாஜ் இசையில் வெளியானது. 2002 ஆம் ஆண்டு துவங்கிய இப்படம் 2004 ஆம் ஆண்டு வெளியானது.

கதைச்சுருக்கம்
--------------

சூர்யா (அருண் விஜய்) வேலை தேடிக்கொண்டிருக்கும் முதுநிலை பட்டதாரி இளைஞன். அவனது காதலி சுருதி (பிரியங்கா திரிவேதி). சமுதாயத்தில் நடக்கும் அக்கிரமங்களைக் கண்டு கோபப்படும் சூர்யாவை சுருதி சமாதானப்படுத்துகிறாள். பட்டப்படிப்பில் தங்கப்பதக்கம் வென்ற சூர்யாவின் நண்பனுக்கு (சார்லி) வேலை கிடைக்கவில்லை. வங்கியில் சுயதொழில் கடன் கொடுக்கவும் மறுக்கிறார்கள். வேலை தேடிக்கொண்டிருக்கும் மற்றொரு தங்கப்பதக்கம் பெற்ற நண்பன் விபத்தில் இறக்கிறான். எழுத்தாளர் உதயமூர்த்தியை (ரகுவரன்) சந்திக்கும் சூர்யாவின் வாழ்க்கை மாறுகிறது. சூர்யா, உதயமூர்த்தி மேலும் சில நண்பர்கள் ஒன்று சேர்ந்து 'வேலையற்ற பட்டதாரிகள் அமைப்பு' என்பதை உருவாக்கி இளைஞர்களுக்கு வேலைவாய்ப்பைப் பெற்றுத்தர முயற்சிக்கின்றனர். இதற்கு அரசியல்வாதி முத்துக்கருப்பன் (ஆஷிஷ் வித்யார்த்தி) தடை செய்கிறான். உதயமூர்த்தி சுடப்பட்டு இறக்கிறார். சூர்யா சிறையில் அடைக்கப்பட்டு சித்ரவதை செய்யப்படுகிறான். வேலைவாய்ப்பற்ற இளைஞர்களைக் கொண்டு மிகப்பெரும் பேரணி நடத்தி மக்கள் கவனத்தை ஈர்க்கிறான். இதனால் இளைஞர்களின் பிரச்சனை தீர்ந்ததா? என்பதே மீதிக்கதை.

நடிகர்கள்
---------

* அருண் விஜய் - சூர்யா
* பிரியங்கா திரிவேதி - சுருதி
* ஆஷிஷ் வித்யார்த்தி - முத்துக்கருப்பன்
* ரகுவரன் - உதயமூர்த்தி
* வடிவேலு
* சார்லி - சூர்யாவின் நண்பன்
* நாசர்
* காளிதாஸ்
* நந்திதா ஜெனிபர் - சிறப்புத்தோற்றம்

தயாரிப்பு
---------

இப்படம் நிதிப்பிரச்சனை உட்பட பல காரணங்களால் மிகத் தாமதமாக வெளியானது. பிரியங்கா திரிவேதி- உபேந்திரா திருமணமும் படத்தயாரிப்பு தடைபட ஒரு காரணமானது.

இசை
---

* ஒரே ஒரு முத்தம் - கார்த்திக், ஸ்ரீலேகா பார்த்தசாரதி
* பிடிவாதம் பிடிக்காதே - ரஞ்சித், மஹதி
* எங்கே தவறுகள் - பரத்வாஜ்
* சுஸ்மிதா கிஸ் தந்தா - திப்பு
* சுடும் வரை நெருப்பு - யுகேந்திரன், திப்பு, கார்த்திக், டிம்மி, பாலாஜி
* நீதானே எம்மேலே - ஹரிஷ் ராகவேந்திரா, சின்மயி

பாராட்டு
--------

அருண் விஜய் : எழுத்தாளர் பாலகுமாரனுக்கு அஞ்சலி தெரிவித்து அருண் விஜய் ட்வீட் செய்தது. "என்னுடைய ஜனனம் திரைப்படம் சமூகப் பிரச்சினை குறித்து ஆழமாகப் பேசக்கூடிய படமென்பதால், அதற்காக மிகுந்த சிரத்தையுடன் பணிபுரிந்தார். அந்தப் படத்தில் அவர் எழுதிய வசனங்கள் அனைத்தும் நினைவுகூரத்தக்கன."

மேற்கோள்கள்
-----------

1. ↑  "பட வெளியீடு தாமதம்". .
2. ↑  "பாலகுமாரன் வசனம்". .
3. ↑  "பாலகுமாரன் வசனம் எழுதிய திரைப்படங்கள்".
1913 ஆம் ஆண்டைச் சேர்ந்த ஒரு ஜாலியின் தராசு
**ஜாலியின் தராசு** (ஆங்கில மொழி: *Jolly's Balance*) என்பது ஒரு சாதாரண வில் தராசு ஆகும். இதனைப் பயன்படுத்தி சிறு திண்மப் பொருட்களின் ஒப்படர்த்தியினைக் காணலாம்.

இங்கு ஒரு கம்பிச்சுருளின் மேல்பகுதி ஒரு நிறுத்துகையின் (*Stand*) துணையடன் செங்குத்தாகத் தொங்கவிடப்பட்டுள்ளது. கம்பிச்சுருளின் அடிப்பகுதியில் ஒன்றன் கீழ் ஒன்றாக இரு தராசுத்தட்டுகள் தொங்கவிடப்பட்டுள்ளன. அடித்தட்டு நீரில் மூழ்கி இருக்கிறது. இதற்காக நிறுத்துகையில் ஒரு மேடையும் அதன்மேல் தண்ணீர் உள்ள முகவையும் உள்ளது. கம்பிச்சுருளின் பக்கம் நிறுத்துகையில் ஓர் அளவுகோல் உள்ளது. பொருளை மேல்தட்டில் வைத்து கம்பிச்சுருள் எவ்வளவு நீட்சியினைப் பெறுகிறது எனக்கண்டு, பின் பொருளினை அடித்தட்டில் வைத்து நீட்சியினைக் காண வேண்டும்.

இந்த அளவுகள் முறையே **w** , **w'** என்றால்:

ஒப்படர்த்தி = {\displaystyle {\frac {w}{(w-w')}}}

மேற்கோள்கள்
-----------

1. ↑  Jolly, P. (1864). "Eine Federwage zu exacten Wägungen [A spring scale for accurate weighing]" (in de). *Sitzb. Akad. Wiss. Miinchen* **I**: 162–166. .
2. ↑  Johannsen, Albert (1918). *Manual of Petrographic Methods*. பக். 516. .
**ஜனனகருவி மாலை**  என்னும் நூல் இப்போது இல்லை. எனினும் இதன் பாடல்கள் இரண்டு உரையூல் ஒன்றில் மேற்கோளாகத் தரப்பட்டுள்ளன.  நம் உடலை இந்த நூல் 'ஜனனகருவி' எனக் குறிப்பிடுகிறது. உடலுக்கு ஐம்பூத விகாரத்தால் வரும் அவத்தைகள் இதில் கூறப்பட்டுள்ளன.

பாடல்
-----

உரைநூலில் கிடைத்துள்ள இரண்டு பாடல்களும் பொருள் நோக்கில் சொற்பிரிப்பு செய்யப்பட்டு இங்குத் தரப்பட்டுள்ளன. 

1

அன்னை நுகர்ந்ததன் சாரம் பொழுது மூன்றில் 

ஆம் கருவின் இரதம் அதன் மலம் நீர் கிட்டம்
பின் இரதத்து உற்ற மலம் மயிரும் தோலும்

பேசு திறத்து இறைச்சி இதன் மலங்களாம் தசையில்
துன்னி இடும் மேதை மலப் பித்தம் மேதையினில்

சூழ் என்பு மலம் நகம் ஆம் என்பின் மச்சை 
மன்னும் மலம் பீளை சுக்கிலத்தை மச்சை

மல நெய்ப்புச் சுக்கிலந்தான் வலி பலம் வாதமுமே
2

நிலம் முதல் ஐந்தும் உடலில் பப்பத்தாக

நிகழ் சூறு வயசு அளவும் அவத்தைகள் பத்து ஆக்கும்
குலவு இளமை வளர்ச்சி எழில் மேதை வலி ஐந்தும்

வளர்த்திடும் முன்னர் ஐம்பான் ஆண்டு அளவில்
நலிய வரும் பின்னை ஐம்பான் யாண்டு அளவில் தாது

நண்ணிய கண் செவி மணம் மூன்றும் போம்படியாத்
கலை உணர்ந்தோர் இஃது அறிந்து ஞான யோகம்

கற்க வரும் காலத்தே கற்று அடைவர் கதியே.
* "மற்றுக் கூறியன எல்லாம் **சனன கருவி மாலையுள்** விரித்துக் கூறியன கண்டுகொள்க. ஈண்டு எழுதிற் பெருகும் எனக் காட்டிற்றிலம்" - இவ்வாறு உரையில் கூறப்பட்டுள்ளது.

அடிக்குறிப்பு
-------------

1. ↑  மு. அருணாசலம். *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014, முதல் பதிப்பு 1975, திருத்தப்பட்ட பதிப்பு 2005. பக். 286.
2. ↑  வெள்ளியம்பலத் தமிரான் 'ஞானாவரனம்' என்னும் நூலுக்கு எழுதிய உரை
3. ↑  எலும்பும் தசையும் தேயாமல் உரச உதவும் பசை
**தொண்டி ஆமூர்ச் சாத்தனார்** சங்ககாலப் புலவர்களில் ஒருவர். அகநானூறு 169 எண் கொண்ட ஒரே ஒரு பாடல் மட்டும் இவர் பாடியதாகச் சங்கநூல் தொகுப்பில் இடம் பெற்றுள்ளது.

தொண்டி என்னும் ஊர் ஒரு துறைமுகப் பட்டினம். இந்தத் தொண்டியை அடுத்திருந்த ஆமூரில் வாழந்தவர் இந்தப் புலவர்.

அகநானூறு 169 சொல்லும் செய்தி
----------------------------

பொருள் தேடச் செல்லும் தலைவன் இடைச் சுரத்தில் தன் காதலியை நினைத்துப் பார்க்கிறான்.

### காதலன் செல்லும் வழி

சுரத்தில் மரம் கரிந்துபோயிருக்கும். நிலத்தின் பயன்கள் வாடிப்போயிருக்கும். வெயில் சுட்டெரிக்கும். எங்கும் அழல் என்னும் தணல் பறப்பது போல் இருக்கும்.

புலி யானையைத் தொலைத்து உண்ட மிச்சில் கிடக்கும். அதன் துண்டங்களை வெட்டி உமணர் கடலில் விளைவித்த அமிழ்து என்னும் உப்பிலிட்டு ஞெலிகோலில் கோத்துக் காய வைத்துக் கொள்வர். அதனைச் சோற்று உலையில் போட்டுச் சமைத்து உண்பர்.

### காதலி பற்றிய கருத்தோவியம்

அவளது மேனி பசலை பாய்ந்திருக்கும். பொழுது இறங்கும் மாலை நேரத்தில் தன் நெற்றியில் விரலை வைத்துக்கொண்டு என்னை நினைப்பாள். கயல்மீன் நீரை உமிழ்வது போல அவளது கண் கண்ணீரைக் கொட்டும். அவளது தோள் வாடிப்போயிருக்கும்.

### அரிய உவமை

கண்ணில் அழும் நீர் வரும் காட்சி கயல்மீன் நீரை உமிழ்வது போல் இருக்கும்.

### அருஞ்சொல்

அமிழ்து = உமணர் கடற்கழிநில் விளைவித்த உப்பு  

ஞெலிகோல் = உப்புக் கண்டம் போட்டுக் கறித் துண்டுகளை மாட்டி வைக்கும் கோல்  

அலங்கு கதிர் = வருத்திச் சுட்டெரிக்கும் கதிரவன்  

செல்லல் = துன்பம்  

அளியள் = இரங்கத் தக்கவள்

மேற்கோள்கள்
-----------

1. ↑  தொண்டி ஆமூர்ச் சாத்தனார் - தமிழ் இணையக் கல்விக் கழகம்
மௌரிச் இல்மேன்
**எம்எம்ஆர் தடுப்பு மருந்து** (எம்எம்ஆர் தடுப்பூசி, *MMR vaccine*, இதன் லத்தீன் பெயர்களை அடிப்படையாக கொண்டு எம்பிஆர் தடுப்பு மருந்து **MPR vaccine**  எனவும் அழைக்கப்படுகிறது) தட்டம்மை தாளம்மை மணல்வாரிக்கு எதிராக போடப்படுவதாகும். இம்மருந்தில்  ஆற்றல் குறைவான உயிருள்ள மூன்று நோய்களின் தீநுண்மம் கலவையாக இருக்கும். இம்மருந்து ஊசி மூலம் செலுத்தப்படக்கூடியது. தட்டம்மைக்கான மருந்தை முதலில் மௌரிச் இல்மேன் என்பவர் மெர்க் நிறுவனத்தில் பணியாற்றிய போது கண்டார்.

தட்டம்மைக்கான தடுப்பு மருந்து உரிமம் மூலம் முதலில் 1963 ஆம் ஆண்டு பொது சந்தையில் கிடைத்தது, 1968ஆம் ஆண்டு மேலும் முன்னேறிய மருந்து அறிமுகமாகியது, தாளம்மைக்கான மருந்து 1967 ஆம் ஆண்டும் மணல்வாரிக்கான மருந்து 1969 ஆம் ஆண்டும் கிடைக்க தொடங்கின. மூன்று தடுப்பு மருந்துகளும் கலந்து 1971 ஆம் ஆண்டு முதல் எம்எம்ஆர் என்ற பெயரில் தரப்படுகிறது.

இம்மருந்து பொதுவாக ஒரு வயதுள்ள குழந்தைகளுக்கு முதல் முறை வழங்கப்படுகிறது. இரண்டாவது முறை பள்ளிக்கு செல்லும் முன் வழங்கப்படுகிறது. முதல் முறை வழங்கப்படும்போது குறைந்த எண்ணிக்கையிலான குழந்தைகளுக்கு நோய் எதிர்ப்பு ஆற்றல் வருவதில்லை அதனாலேயே இரண்டாவது முறை வழங்கப்படுகிறது. 1971 ஆம் ஆண்டு இம்மருந்துக்கு அமெரிக்காவில் உரிமம் வழங்கப்பட்டது. 

1989 ஆம் ஆண்டு இரண்டாவது முறை மருந்து வழங்கும் முறை அறிமுகமானது. உலகம் முழுவதும் 60 இக்கும் மேற்பட்ட நாடுகள் இதை பயன்படுத்துகின்றன. மெர்க் *எம் எம் ஆர்*  என்றும் கிலாக்சோ இசுமித்க்லைன் பையோலாசிகல் *பிரியோரிக்ச்* என்றும்  செரெம் இந்திய கழகம்  *டிரெசிவக்' என்றும் சனோபி பாசுடர்* டிரிமோவாக்ச் *என்றும் இதை விற்கின்றன.*

இம்மருந்து குழந்தைகளுக்கு வழங்கப்படுவதாயினும் மருத்துவர்களின் அறிவுறுத்தலின்படி சில பெரியவர்களும் தரப்படுகிறது. சில எச்.ஐ.வி நோயாளிகளுக்கும் இம்மருந்து மருத்துவர்களின் அறிவுறுத்தலின்படி தரப்படுகிறது.

குறிப்புகள்
-----------

1. ↑  Offit PA (2007). *Vaccinated: One Man's Quest to Defeat the World's Deadliest Diseases*. Washington, DC: Smithsonian. பன்னாட்டுத் தரப்புத்தக எண்:0-06-122796-X.
2. ↑  *Measles: Questions and Answers,* Immunization Action Coalition.
3. ↑   *Rubella*. **363**. 2004. பக். 1127–37. doi:10.1016/S0140-6736(04)15897-2. பப்மெட்:15064032.
4. ↑  "Case 4: Discussion - Appropriate Vaccinations - Initial Evaluation - HIV Web Study".
5. ↑  "Measles, Mumps, and Rubella -- Vaccine Use and Strategies for Elimination of Measles, Rubella, and Congenital Rubella Syndrome and Control of Mumps: Recommendations of the Advisory Committee on Immunization Practices (ACIP)".
**மாரியம்மன் கோயில்** தமிழ்நாட்டில் கோயம்புத்தூர் மாவட்டம், பொள்ளாச்சி அருகில் உள்ள தொண்டாமுத்தூர் என்னும் ஊரில் அமைந்துள்ள அம்மன் கோயிலாகும்.

குறிப்பு :இதே பெயரில் கோவை மேற்குப் பகுதியான சிறுவாணி மலைத் தொடர்களை ஒட்டிய பகுதியில் தொண்டாமுத்தூர் என்று ஓர் ஊர் உள்ளது. அங்கும் ஒரு மாரியம்மன் கோவில் உள்ளது.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மாரியம்மன், மாரியம்மன் மாகாளியம்மன் சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி வழிபாடு நடக்கிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கிலாலைட்டு** *(Gilalite)* என்பது Cu5Si6O17•7(H2O). என்ற மூலக்கூற்று வாய்ப்பாட்டால் விவரிக்கப்படும் ஒரு தாமிர சிலிக்கேட்டு கனிமம் ஆகும். கால்சி-சிலிக்கேட்டுப் பாறை மற்றும் சல்பைடு சுண்ணாம்புப் சிலிக்கேட்டுப் பாறைகளின் பிற்போக்கான உருமாறும் கட்டத்தில் கிலாலைட்டு தோன்றுகிறது. 

 பிரேசில் நாட்டின் சியாரா மாநில யுவாசெய்ரோ டூ நோர்ட்டி நகர குவார்ட்சு படிகங்களில் உள்ளடங்கிய கிலாலைட்டு கனிமம். (அளவு: 7.1 x 4.7 x 2.7 cm)
டையாப்சைடு படிகங்களுடன் தொடர்புடைய விரிசல் நிரப்பிகளாகவும் கனமான மேற்பூச்சுகளாகவும் கூடத் தோன்றுகிறது. மேலும் இக்கனிமம் பொதுவாக சிறிசிறு ஆர இழை கோள வடிவத்தில் காணப்படுகிறது. அமெரிக்காவின் அரிசோனாவிலுள்ள கிலா மாகாணத்தின் போர்பைரி தாமிரச் சுரங்கத்தில் 1980 ஆம் ஆண்டு முதன்முதலாக அப்பாகைட்டு கனிமத்துடன் சேர்ந்த நிலையில் கிலாலைட்டு கண்டறியப்பட்டது. கண்டறியப்பட்ட இடத்தின் பெயரே கனிமத்திற்கும் சூட்டப்பட்டது. நெவேதா மாநிலத்தின் கிளார்க் மாகாணம், பிரேசில் நாட்டின் சியாரா மாநில யுவாசெய்ரோ டூ நோர்ட்டி என்ற நகரத்திலும், கிரீசு நாட்டின் அட்டிகா பிரதேசத்திலுள்ள லேவ்ரியான் மாவட்டத்தில் உலோகக் கசடுகளிலும் கிலாலைட்டு காணப்படுவதாக அறியப்படுகிறது .

மேற்கோள்கள்
-----------

1. ↑  gilalite - Wolfram Alpha
2. 1 2  Handbook of Mineralogy
3. 1 2 3  Gilalite: Gilalite mineral information, Mindat.org
4. ↑  F.P. Cesbron and S.A. Williams; March 1980;"Apachite and gilalite, two new copper silicates from Christmas, Arizona" Mineralogical Magazine, Vol. 43, pp. 639-41